  Виталий Пронин «Шудон корка» нылпи передачаын усьтӥськиз «Пичи шоу». Выль рубрика анай-атайёслэн но, нылпиослэн но сюлэмазы капчиен лякиськиз. Та нуналлы «Пичи шоуэ» пыриськыны мылкыд карисьёслэсь вуэмын 40 анкета. Анкетаосты шедьтоно «Шудон коркалэн» группаез пыр но ыстоно.«Пичи шоуын» 3-ысен 12 аресозь удмурт нылпиос быгатонлыкъёссэс возьмато. Радъямын со ӵошатскон выллем - котькуд арнялы быдэ 2 пинал вожвылъяське. Соос понна куара сётыны луэ Интернетысь «ВКонтакте» бамысь «Шудон корка» группаын.Та вакытлы 8 тэшкылиос кырӟаны-вераны быгатэмзэс возьматӥзы ини. 4 мурт вормисе потэмын. Куара сётон ӟырдыт ортче. Пиналъёслэсь кырӟам-верамзэс ивор вотэс пыр учкисьёс 2 сюрслэсь ятыр люкаськыло.- «Пичи шоу» проектэз малпай, декретын пукыкум, - вера передачаез нуись Ольга Ардашева. - Собере учкисько но - Максим Галкин но Нырысетӥ каналын ӵапак мынам выллем передачаез нуыны кутскем. Тодӥськод-а, кыӵе воже потӥз! Озьы ке но ӧй дугды, проектме азинтӥ. Малпай: удмурт пиналъёслы быгатонлыксэс возьматыны одно Москвае мыноно ӧвӧл, татын но луонлыкъёс вань.Та нуналлы «Пичи шоуэ» пыриськыны мылкыд карисьёслэсь вуэмын 40 анкета. Анкетаосты шедьтоно «Шудон коркалэн» группаез пыр но ыстоно 10-тӥ маёзь.- Ӵемгес вазиськыло кыр-ӟаны-вераны быгатӥсь нылпиос, - шуэ О. Ардашева. - Тани алигес вуриськыны яратӥсь нылашлэн но дзюдоен вырись пияшлэн анкетаоссы вуизы.Нырысетӥ съёмкаосы пыриськизы 2 нылъёс. Кыкназы но сюлэмез вырӟытӥсь кылбур лыдӟизы, озьы кыкназы ик финалэ шедизы. Огез - Пичи Пурга ёросысь Алганча-Эгра гуртысь Даша Орлова. Солы 8 арес, 2-тӥ классэ ветлэ. «Пичи шоуын» лыдӟиз Владимир Владыкинлэсь «Дор кыз» кылбурзэ.- Съёмкаосы ӧтемзы бере нылы нырысь кышкатскиз вал, - вера Дашалэн анаез Татьяна Фёдоровна. - Но телевидение вуыса, ассэ кияз кутыны быгатӥз, кылбурзэ вольыт лыдӟиз. Сценаез оломар кожа. Школаын кыӵе гинэ ужрадъёс уг ортчо, ваньмаз пыриськыны тырше.https://youtu.be/cKJVJA_MNCkНылпиослэсь мылкыдзэс лӧпкытон понна вормисьёслы кузьмамын луозы кубокъёс.Ольга Корепанова Видео, туспуктэм: vk.com  